عنجد من أحلى الشغلات بهالدنيا فرحتي بأول مرة أي شي بهالدنيا سواء شغلة صغيرة أو كبيرة... ما بتفرق .... السعادة معظم الأحيان نحن منقدر نخلقها و نطلعها من أصغر أو أتفه الشغلات اليومية حتى... مع سامي تعلمت كتير أشياء ، تعلمت حتى لو مزاجي مو تمام أو صار معي مشكلة أو كنت مريضة حتى أنو اقدر اعمل "سويتش" حتى ولو للحظة و شتت ذهني عن حزني أو كآبتي بشغلة صغيرة و اتعلم حبها و قدرها حتى تصير شغلة من روتيني اليومي و الحياتي .... تعلمت إني قدر و حب و استمتع حتى بشي بسيط و صغير... و عنجد هي نعمة، نعمة كبيرة لأن بترسم البسمة عوشي كليوم و بأي لحظة(عمبدأ ضحكتني و مالي خلق اضحك ههه)... تعلمت استمتع بحركاتو الجديدة، بأي حرف جديدة بلفظو، بأي تأشيرة بيعملا ... أي شي متعة عندي.. في ناس ممكن تقول "شايفتو و مو مصدقة" هاد الشي صحيح ، هاد ابني و شي طبيعي، و بحبو يحس بهالشي عشان يعطيني شغلات أكتر استمتع فيها كليوم و كل لحظة عشان هو يصير سعيد و أنا أسعد ههههههه (نكتة مو؟ ههه) بس الفكرة أنو هالحركات بتفرحني لما شوفا عند أي طفل حتى لو بالشارع بفرح بتطليعة أي طفل و براقب مشيتن و حكين و كلامن و تعبيرات وجهن و تفكيرن... كلو بفرحني و حتى بطيرلي عقلي.... و بهالمناسبة انا كتير فرحانة بمشية البطريق تبع الطرزان اللي عندي... كل خطوة بتفرفحلي قلبي... دخيل الله سامي خليك عبتمشي بس بدون ما تئذي ههههههه